تورکیه پرزیدنتی رجب طیب اردوغان، 16-17 نوامبر گون‌لرینده پاکیستاندا، 17-18 نوامبر گون‌لرینده ایسه اؤزبکیستاندا گؤروشمه‌لرده اولا‌جاق.
پرزیدنت مطبوعات مرکزین‌دن ائدیلن آچیقلامایا گؤره، اردوغان، پاکیستان سفرینده پرزیدنتی ممنون حسین و باش ناظیر نواز شریف ایله گؤروشه‌جک، میللی مجلیس و سناتو اورتاق ایجلاسینا خیطاب ائده‌جک.
تورکیه و پاکیستان‌دان یوکسک سویه‌لی شیرکت‌لرین مسئوللاری ایله کئچیریله‌جک  توپلانتی باش ناظیر شریف ایله قاتیلا‌جاق اولان پرزیدنت اردوغان، ایسلام آبادان سونرا لاهورا دا گئده‌جک.
پرزیدنت اردوغان، 17-18 نوامبردا ایسه اؤزبکیستانین سمرقند شهرینه گئده‌جک.
اؤزبکیستان پرزیدنتی وکیلی، باش ناظیر شوکت میرزیایئو ایله گؤروشه‌جک اولان تورکیه پرزیدنتی رجب طیب اردوغانین، تورک-اؤزبک علاقه‌لری‌نین یانیندا بؤلگه‌سل و بین الخالق گلیشمه‌لر حاقیندا دا فیکیر موبادیله‌سی اولماسی نظرده توتولور.
پرزیدنت اردوغان‌ین ایکی اؤلکه‌یه ائده‌جگی سفر‌لرین، علاقه‌لرین و ایش بیرلیگی‌نین داها دا گلیشدیریلیب، گوجلندیریلمه‌سی یؤنونده اهمیت‌لی بیر فورصت اولاجاغی ایفاده ائدیلدی.
